Zbulim i ri: oksigjeni në Tokë në lashtësi
Zbulimi mund të ndryshojë teoritë e mëparshme mbi zhvillimin e jetës në Tokë
Hulumtuesit thonë se, rreth një miliardë vjet më parë, Toka kishte shumë më shumë oksigjen se sa mendohej deri tani. Ky zbulim mund të ndryshojë teorinë e evoluimit të jetës në Tokë. Ky zbulim i studiuesve të Universitetit Brock në Kanada, u bë i mundur pas përdoriomit të një metode të re për të analizuar atmosferën e Tokës në lashtësi, duke analizuar flluska ajri mikroskopike të bllokuara në kristalet e kripës. Synimi i ekipit të Universitetit Brock ishte të maste nivelet e oksigjenit në atmosferën e Tokës gati një miliardë vjet më parë. thotë Profesori i Shkencave të Tokës Nigel Blamey. Deri tani besohej se oksigjeni në atë kohë përbënte vetëm 2 për qind të atmosferës, por studiuesit thonë se pas analizave të reja, rezulton se ai përbënte rreth 10,9 për qind, rreth gjysma e nivelit të sotëm të oksigjenit në atmosferë. Para studimit nga Universiteti Brock, flluskat e ajrit në kripën e gurit, ishin shumë të vogla për t’u analizuar. Hulumtuesit thonë se gjetjet e tyre kanë “pasoja të mëdha” për teoritë në lidhje me mënyrën e evoluimit të jetës në Tokë. thotë studimi i ekipit. Profesori i Shkencave të Tokës Uwe Brand pajtohet me këtë. Ai i tha kanalit televiziv kanadez CBC se nivelet e larta të oksigjenit në të kaluarën mund të ndryshojnë teorinë se kur filloi zhvillimi i jetës në planet. i tha CBC-së zoti Brand.